Държавен вестник, бр. 77, 2018 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  77
пощенски, телеграфни и телефонни услуги, 
които в дадената страна се използват от други
международни организации или дипломатически 
представителства.
4. Закупените или внесените стоки, осво­
бодени от такси, данъци и мита съгласно
този член, не подлежат на продажба, отдаване под 
наем, аренда или предаване срещу заплащане или 
безвъзмездно освен в съответствие с условията, 
определени от страните-членки, предоставящи 
съответното освобождаване.
Член 14
При изпълнение на служебните им задължения 
на територията на всяка от страните – членки 
на Банката, на представителите на членовете 
на Банката в Съвета на управителите, както и 
на техните заместници се предоставят следните 
привилегии и имунитети:
а) имунитет от съдебно и административно 
преследване по отношение на действията им, 
извършени при изпълнение на служебните 
задължения. Този имунитет не се прилага 
спрямо гражданската отговорност в случай на 
причиняване на щета при пътнотранспортни 
произшествия;
б) същите митнически преференции по отно­
шение на личния багаж, каквито се предоставят 
на съответните по ранг служители в диплома­
тическите представителства в дадената страна;
в) освобождаване от преки данъци и такси 
върху паричните суми, изплащани на представи­
телите и заместниците от назначилия ги член;
г) освобождаване от държавни повинности.
2. Членът на Банката е задължен да се откаже 
от всякакви привилегии и имунитети, предос­
тавени на неговия представител в Съвета на 
управителите или неговия заместник, в случаите, 
когато според него такива привилегии и имуни­
тети пречат на упражняването на правосъдие, 
и може да се откаже от тях без накърняване на 
интересите на Банката в такава степен и при 
такива условия, които според тях отговарят на 
интересите на Банката.
3. Разпоредбите на точка 1 от настоящия член 
не се прилагат за взаимоотношенията между 
представителя на члена на Банката в Съвета на 
управителите или неговия заместник и органите 
в страната, чиито граждани са те.
Член 15
1. Членовете на Съвета на директорите, 
длъжностните лица и служителите на Банката 
при изпълнение на служебните си задължения 
на територията на всяка от страните – членки 
на Банката:
а) не подлежат на съдебно и административно 
преследване спрямо действията си, извършени 
при изпълнение на служебните си задължения. 
Този имунитет не се прилага към гражданската 
отговорност в случай на причиняване на щета 
при пътнотранспортни произшествия;
б) заедно с членовете на семействата си 
имат същите привилегии при репатриация, ко­
ито ползват служителите в дипломатическите 
представителства в дадената страна;
в) освобождават се от заплащане на мита, 
данъци и такси за внасяните стоки, предназна­
чени за лично и семейно ползване;
г) освобождават се от заплащане на данъци 
върху работната заплата или друго възнаграж­
дение, получавано от Банката, от вноски за 
обществено осигуряване;
д) освобождават се от държавни повинности.
2. Членът на Банката е задължен да се от­
каже от всякакви привилегии и имунитети, 
предоставени на представителите му в Съвета 
на директорите, в случаите, когато по негово 
мнение такива привилегии или имунитети 
пречат на осъществяването на правосъдие, и 
може да се откаже от тях без накърняване на 
интересите на Банката до такава степен и при 
такива условия, които според него отговарят 
на интересите на Банката. При аналогични об­
стоятелства и при същите условия Съветът на 
управителите е длъжен да се откаже от всякакви 
привилегии и имунитети по отношение на чле­
новете на Управителния съвет, а Председателят 
на Управителния съвет е длъжен да се откаже 
от всякакви привилегии и имунитети по отноше­
ние на всяко длъжностно лице или служител на 
Банката с изключение на членовете на Съвета 
на директорите и Управителния Съвет.
3. Разпоредбите по точка 1 от този член с 
изключение на подточките „а“ и „г“ не се при­
лагат за взаимоотношенията между член на 
Съвета на директорите, длъжностно лице или 
служител на Банката и органите на страната, 
чиито граждани са те.
4. Банката периодично съобщава на компе­
тентните органи в страните-членки фамилните 
имена на лицата, които ползват привилегиите 
и имунитетите, предвидени в член 14 от на­
стоящото Споразумение и в този член, с цел 
предоставянето на съответните привилегии и 
имунитети на тези лица.
Член 16
Длъжностните лица на Банката при изпъл­
нение на служебните си задължения действат 
като международни длъжностни лица. Те се 
подчиняват единствено на Банката и са незави­
сими от всякакви органи и официални лица на 
страните си. Всяка страна – членка на Банката, 
трябва да зачита международния характер на 
тези задължения.
Член 17
Желаещите да се присъединят към това Спо­
разумение съгласно член 1 и да станат членки 
на Банката подават в Съвета на управителите 
официално заявление, в което посочват, че 
споделят целите и принципите в дейността на 
Банката и поемат задълженията, произтичащи от 
настоящото Споразумение и Устава на Банката.
Приемането на член на Банката става по 
решение на Съвета на управителите.